Naziv obveznika: **SVEUČILIŠTE U RIJECI - TEHNIČKI FAKULTET**

Broj RKP-a: 02151

Matični broj: 3334317

OIB: 46319717480

Pošta i mjesto: 51000 RIJEKA

Ulica i kućni broj: Vukovarska 58

Razina: 11

Šifra djelatnosti: 8542

Razdjel: 080

Šifra grada/opć.: 373

Oznaka razdoblja: 2024-12

**BILJEŠKE UZ FINANCIJSKA IZVJEŠĆA**

**ZA RAZDOBLJE OD 01. SIJEČNJA DO 31. PROSINCA 2024.**

**Uvod**

Tehnički fakultet Sveučilišta u Rijeci, osnovan 08.11.1960. godine, je visokoškolska i znanstveno-istraživačka institucija na području tehničkih znanosti ne samo na Sveučilištu u Rijeci, nego i u regiji u kojoj djeluje, konkurentna na europskom i svjetskom tržištu znanja. Fakultet se pozicionirao kao organizirana i prepoznatljiva sastavnica Sveučilišta u Rijeci te kao jedna od vodećih institucija u Hrvatskoj koja odgaja i obrazuje stručnjake u poljima strojarstva, brodogradnje, elektrotehnike, računarstva, mehatronike i robotike.

Fakultet objedinjuje djelatnost 11 zavoda. U sklopu zavoda djeluje 37 katedri i 50 laboratorija, a na Fakultetu djeluju i Računalni centar, Knjižnica, Financijska služba, Služba nabave i komercijale, Služba općih i kadrovskih poslova, Služba studentske evidencije,Tehnička služba, Ured za projekte i transfer tehnologije i Centar za digitalne servise.

Na dan 31.12.2024. Fakultet zapošljava 208 zaposlenika, od čega ih je 86 u znanstveno-nastavnim, 7 u nastavnim i 47 u suradničkim zvanjima,12 je zaposlenika na projektima Hrvatske zaklade za znanost, a 48 je djelatnika u administrativnim i stručnim službama. Na EU projektima zaposleno je 8 djelatnika. Tijekom 2024. godine ostvaren je prijelaz šestero djelatnika Sveučilišta u Rijeci sa studija Politehnike i Politehnike i informatike na Tehnički fakultet čime su dodatno ojačani znanstveno-nastavni kapaciteti.

Fakultet izvodi sveučilišne prijediplomske i sveučilišne diplomske studijske programe na području strojarstva, brodogradnje, elektrotehnike i računarstva i stručne prijediplomske studijske programe na području strojarstva, brodogradnje i elektrotehnike, kao i trogodišnji treći ciklus obrazovanja koji omogućava stjecanje doktorata znanosti na području tehničkih znanosti, i to na polju strojarstva, brodogradnje, elektrotehnike, temeljnih tehničkih znanosti, interdisciplinarnih tehničkih znanosti i računarstva. Od akademske godine 2024./2025. Fakultet izvodi novi sveučilišni prijediplomski studijski program na području mehatronike i robotike.

Uz ostvarivanje svoje obrazovne uloge, stvarajući visokoobrazovane stručnjake u području tehničkih znanosti, značajna je znanstvena i stručna djelatnost Fakulteta. Fakultet sudjeluje u brojnim znanstveno-istraživačkim projektima, projektima Hrvatske zaklade za znanost, EU projektima i stručnim projektima za gospodarstvo. Suradnja s gospodarstvom kao i drugim znanstvenim i obrazovnim ustanovama iznimno je bitan segment djelatnosti Fakulteta. Budući Fakultet djelomično obavlja i gospodarsku djelatnost, obveznik je PDV-a. U protekloj godini Fakultet je nastavio intenzivnu suradnju s gospodarskim subjektima, potpisujući mnoge nove sporazume o suradnji koji dodatno jačaju povezanost institucije s industrijom. Takva suradnja ključna je za kontinuirano usklađivanje naših obrazovnih i istraživačkih aktivnosti s potrebama tržišta rada.

Od svog osnutka, Fakultet je organizator ili suorganizator brojnih znanstvenih i stručnih skupova, simpozija, konferencija i savjetovanja. Tijekom 2024. godine na fakultetu se odvijao i bogat studentski život, uz aktivnu podršku Fakulteta, dodjelu potpora i sufinanciranja studentskih timovima. Studenti su organizirani kroz Studentski zbor i kroz tematske timove (Riteh Racing Team, Riteh Aerospace Team, Riteh Web Team, Riteh Blockchain Team i dr.), u kojim aktivnostima ostvaruju vrlo zapažene rezultate.

Fakultet ima dugu tradiciju izdavanja znanstvenih i stručnih radova. Publiciranje znanstvenih radova odvija se kroz časopis [Engineering Review, međunarodni časopis namijenjen publiciranju originalnih istraživanja s aspekta analize konstrukcija, materijala i novih tehnologija u području strojarstva, brodogradnje, temeljnih tehničkih znanosti, elektrotehnike, računarstva i građevinarstva](https://hrcak.srce.hr/engineering-review). Časopis se objavljuje na engleskom jeziku, tri broja godišnje, a radovi su dostupni online i u tiskanom obliku. Osim znanstvenih i stručnih radova, djelatnici Fakulteta objavili su i mnogobrojne knjige i udžbenike.

Unapređivanje uvjeta rada u nastavnim i laboratorijskim prostorima stalna je odrednica djelovanja Fakulteta, a u skladu sa svojim mogućnostima, Fakultet neprekidno ulaže u podizanje kvalitete ovih bitnih resursa. Fakultet ulaže značajna sredstva u nabavku laboratorijske opreme kako bi znanstvenicima i studentima omogućio rad i osposobljavanje u suvremenom laboratorijskom okruženju. Posebno je potrebno istaknuti i ulaganje u informatičku opremu i infrastrukturu. Fakultetske informatičke učionice opremljene su suvremenom računalnom opremom, uspostavljena je brza internetska mreža koja omogućuje svim djelatnicima nesmetan rad i korištenje mrežnih resursa.

Auditom koji provodi neovisna certifikacijska ustanova potvrđena je učinkovitost sustava upravljanja kvalitetom prema normi ISO 9001, čime je potvrđena visoka razina uređenosti naših procesa podrške.

# BILJEŠKE UZ OBRAZAC BILANCA

## Bilješka br.1

Vrijednost imovine Tehničkog fakulteta na dan 31.12.2024. godine iznosi 8.670.403,42 eur (šifra B001) što je za 2,8% manje u odnosu na prethodnu godinu. Od toga vrijednost nefinancijske imovine (šifra B002), iznosi 5.114.774,59 eur, a vrijednost financijske imovine (šifra 1) je 3.555.628,83 eur. Vrijednost neproizvedene dugotrajne imovine (šifra 01) na dan 31.12.2024. iznosi 227.855,00 eur. Na ovoj poziciji u glavnoj knjizi evidentirano je ulaganje na tuđoj imovini radi prava korištenja - edukativna radionica na lokaciji Torpedo, skladno sporazumu i ugovoru o podzakupu poslovnog prostora između Pomorskog fakulteta u Rijeci i Tehničkog fakulteta u Rijeci. Za prostor Lučke uprave Rijeka, lokacije Torpedo, Pomorski fakultet Rijeka sklopio je ugovor o zakupu. Dio poslovnog prostora za edukativnu namjenu Tehnički fakultet uzeo je u podzakup. U istom prostoru izvršeni su radovi izgradnje i preuređenja infrastrukture, kako bi isti bio prikladan za izvođenje nastave.

U 2024. godini ispravak vrijednosti imovine iznosio je 570.969,07 eur. Prema modificiranom računovodstvenom načelu nastanka događaja, čl. 20. st. 2. Pravilnika o proračunskom računovodstvu (NN 124/2014), ne iskazuje se rashod amortizacije nefinancijske dugotrajne imovine. Ukupna vrijednost imovine je priznata kao rashod već u trenutku nabave. Budući da se ne iskazuje rashod po osnovi amortizacije, to se smanjenje vrijednosti dugotrajne imovine po osnovi ispravka vrijednosti istodobno iskazuje i kao smanjenje izvora vlasništva. Ovakvo računovodstveno postupanje propisano je u čl. 20. Pravilnika gdje je navedeno da se za ispravak vrijednosti imovine umanjuju vlastiti izvori.

 Šifra 12, Depoziti, jamčevni polozi i potraživanja od zaposlenih te za više plaćene poreze i ostalo na dan 31.12.2024. iznose 13.836,27 eur, što je u odnosu na prethodnu godinu smanjenje za 72%. Smanjenje je nastalo zbog zatvaranja potraživanja od HZZO i zatvaranje potraživanja od državnog proračuna za neizdane obveznice. Uputom o provođenju knjigovodstvenih evidencija nakon refundacije plaća za bolovanje na teret HZZO Ministarstva financija zatvorena su dospjela potraživanja od 31.07.2022. do 31.12.2024. g.

U 2016. godini potpisan je sporazum o nagodbi s Ministarstvom financija o kompenzaciji dospjelih i nedospjelih potraživanja Ministarstva financija prema Sveučilištu u Rijeci - Tehničkom fakultetu s osnova uplata izvršenih prodajom stanova na kojima postoji stanarsko pravo (65% obveznog izdavanja u korist Državnog proračuna RH). Tehnički fakultet Sveučilišta u Rijeci temeljem Zakona o prodaji stanova na kojima postoji stanarsko pravo, a čije su uplate bile izvršene u konvertibilnim devizama imao je pravo na potraživanje (obveznice) u visini uplaćenih sredstava s pripadajućim popustom. Uputom Ministarstva financija, Uprave za upravljanje javnim dugom, od 24.02.2023. godine, isknjiženo je iz poslovnih knjiga potraživanje od državnog proračuna za dugovanje Ministarstva financija za neizdane obveznice temeljem uplaćene stare devizne štednje od prodanih stanova (na računu 12921) u iznosu 10.394,26 eur. Na prijedlog Povjerenstva za popis novčanih sredstava, potraživanja, dugovanja, ekonomata i knjižnice za otpis i isknjiženje sumnjivih i spornih potraživanja s nadnevkom 31.12.2024., izdana je odluka dekana o otpisu i isknjiženju potraživanja od državnog proračuna za neizdane obveznice.

U ukupnom iznosu 13.836,27 eur na ovoj poziciji iskazana su: potraživanja od zaposlenika za akontacije po putnim nalozima 1.500,00 eur, potraživanja od HZZO-a po osnovi bolovanja iznad 42 dana, bolovanja za ozljede na radu i preventivne zdravstvene preglede 6.673,83 eur te potraživanja za predujmove dobavljačima 5.662,44 eur

Potraživanja za prihode poslovanja (šifra 16) iznose 17.104,10 eur, što je smanjenje od 10,4% u odnosu na prethodnu godinu. Isti iznos sastoji se od: potraživanja od zakupa i iznajmljivanja imovine (šifra 164) u iznosu 8.421,31 eur (najam prostora marendarija, skriptarnice i prostora za automate za tople napitke), potraživanja za prihode po posebnim propisima (šifra 165) u iznosu 680,60 eur (upisnine i školarine studenata) i potraživanja za prihode od pruženih usluga temeljem poslova vlastite djelatnosti (šifra 166) u iznosu 8.002,19 eur, od čega je sve nedospjelo.

Ispravak vrijednosti potraživanja (šifra 169) učinjen je za potraživanje od kupca Uljanik d.d. u stečaju, Pula, po izlaznom računu br. 375-2017 od 25.05.2017. god., s dospijećem 26.06.2017. god. za uslugu termovizijskog snimanja obavljenog 03.05.2017. god., na iznos ukupno (s PDV-om) 1.990,84 eur. Tijekom 2019. godine nad dužnikom je pokrenut stečajni postupak, te je vrijednost potraživanja do dana 31.12.2019. ispravljena po stopi od 75%, što iznosi 1.493,14 eur, dok je na dan 31.12.2020. vrijednost potraživanja ispravljena do punog iznosa 100%, budući naplata kasni iznad tri godine, što iznosi 497,70 eur (čl. 37.a Pravilnika o izmjenama i dopunama Pravilnika o proračunskom računovodstvu i računskom planu, NN 3/2018). Slijedom navedenog na dan 31.12.2024. proveden je ispravak vrijednosti potraživanja u iznosu 100%. Budući je Trgovački sud u Pazinu 29.12.2023. brisao iz Sudskog registra RH subjekt pod OIB-om 56243843109, isto potraživanje u iznosu 1.990,84 eur je odlukom dekana s nadnevkom 31.12.2024. isknjiženo iz poslovnih knjiga Fakulteta.

Unaprijed plaćeni rashodi budućih razdoblja na računu 19, aktivna vremenska razgraničenja (šifra 19), iznos 680.141,49 eur odnosi se na kontinuirane rashode budućih razdoblja (šifra 193), gdje je iskazana bruto plaća za zaposlene i prijevoz djelatnika na posao i s posla za mjesec prosinac 2024. god, koji su isplaćeni u mjesecu siječnju 2025. godine 679.656,76 eur, kao i na unaprijed plaćene rashode budućih razdoblja (šifra 191), u kojem iznosu od 484,73 eur je sadržana unaprijed plaćena godišnja karta za javni gradski prijevoz djelatnicima.

 Vrijednost obveza i vlastitih izvora (šifra B003) iznosi 8.670.403,42 eur, od čega se samo na vrijednost obveza odnosi 1.199.817,77 eur (šifra 2).

Obveze za zaposlene (šifra 231) iznose 672.018,21 eur, što predstavlja uvećanje za 29,4% u odnosu na prethodnu godinu, a nastale su zbog povećanja broja znanstveno-nastavnog osoblja i djelatnika zaposlenih na EU projektima. Broj zaposlenih na 31.12.2023. iznosio je 194 osobe, dok je na 31.12.2024. bilo 208 zaposlenih osoba. Tijekom 2024. godine šestero djelatnika Sveučilišta u Rijeci sa studija Politehnike i Politehnike i informatike prešlo je na Tehnički fakultet čime je ojačan znanstveno-nastavni kadar kao i opterećenje za plaće i ostale obveze za zaposlene.

Obveze za materijalne rashode iznose 109.318,29 (šifra 232), povećane su za 121% zbog dobivenih računa za usluge tekućeg i investicijskog održavanja u prosincu 2024., a koji dospijevaju u siječnju 2025. godine.

Ostale tekuće obveze (šifra 239) u iznosu 78.050,64 eur sadrže:

- obveze za porez na dodanu vrijednost po konačnom obračunu za 2024. god. u iznosu 20.710,34 eur,

- obveze za jamčevinu UniRi 5.022,00 eur,

- obveze za plaćanja kreditnim karticama (MasterCard) 353,67 eur,

- obveze za naplaćene tuđe prihode - izdvajanja sredstava od upisnina za Svečilište u Rijeci 46.065,76 eur (izdvajanje sredstava od prijediplomskih i diplomskih upisnina za ak. god. 2024./2025. u iznosu 41.182,12 eur, izdvajanje sredstava od poslijediplomskih upisnina za ak. god. 2023./2024. u iznosu 2.277,24 eur, te od poslijediplomskih upisnina za ak. god. 2024./2025. u iznosu 2.606,40 eur),

- obveze za CEEPUS stipendije 200,00 eur,

- obveze za povrat u državni proračun za bolovanje na teret HZZO preko 42 dana 5.698,87 eur.

Odgođeno plaćanje rashoda i prihodi budućih razdoblja, šifra 29, (pasivna vremenska razgraničenja), na računu 292 Naplaćeni prihodi budućih razdoblja, u iznosu 337.912,65 eur sadržani su prihodi prijediplomske (322.926,39 eur) i poslijediplomske nastave (14.986,26 eur), koji se odnose na razdoblje siječanj-rujan 2025. godine.

 Na šifri 9221 Višak prihoda i šifri 9222 Manjak prihoda provedena je na dan 31.12.2024. obavezna korekcija rezultata za iznose kapitalnih prijenosa sredstava u iznosu 11.497,02 eur jer su prihodima poslovanja financirani rashodi za nabavu nefinancijske imovine-uredska i laboratorijska oprema. Viškom od poslovanja pokriven je nastali manjak od nefinancijske imovine, odnosno za isti iznos umanjuje se višak prihoda poslovanja 92211 i manjak prihoda od nefinancijske imovine 92222. Također, provedena je korekcija rezultata za iznose prihoda od nefinancijske imovine (razred 7) korištenih za pokriće tekućeg i investicijskog održavanja zgrade (razred 3) te je za iznos 90.000,00 eur povećan manjak prihoda od nefinancijske imovine 92222 i povećan višak prihoda poslovanja 92211.

 U izvanbilančnim zapisima (šifra 991 i 996), u iznosu 68.367,13 eur evidentirani su primljeni instrumenti osiguranja plaćanja. Tuđa imovina dobivena na korištenje nabavne vrijednosti 156.897,27 eur, nema sadašnje vrijednosti. U privitku broj 1 daje se popis instrumenata osiguranja plaćanja.

**BILJEŠKE UZ OBRAZAC PR-RAS**

**Bilješka br.2**

Prihodi poslovanja Tehničkog fakulteta (šifra 6), u razdoblju od 1. siječnja do 31. prosinca 2024. godine iznosili su 9.739.528,91 eur, što je za 17% više od ostvarenih prihoda u istom razdoblju prethodne godine i 1,23% manje od planiranih prihoda poslovanja. Isto je najvećim dijelom rezultat povećanja prijenosa između proračunskih korisnika istog proračuna (šifra 639) za 26%, povećanja pomoći od međunarodnih organizacija te institucija i tijela EU (šifra 632) za 30,5% kao i povećanja prihoda iz nadležnog proračuna (šifra 67) za 18,7%.

U ukupnim prihodima poslovanja najveći udio od 76% imaju prihodi iz nadležnog proračuna (šifra 67) 7.413.299,91 eur, zatim 15% pomoći iz inozemstva i od subjekata unutar općeg proračuna 1.472.767,30 eur (šifra 63), 6% prihodi od upravnih i administrativnih pristojbi, pristojbi po posebnim propisima i naknada 559.705,77 eur (šifra 65), udio od 3% ostvaruju prihodi od prodaje proizvoda i robe te pruženih usluga i prihodi od donacija 234.767,15 eur (šifra 66), dok je udio prihoda od imovine 58.988,78 eur (šifra 64) manji od 1%.

Pomoći iz inozemstva i od subjekata unutar općeg proračuna (šifra 63) znatno su uvećane (29,7%), zbog primljenih prihoda za EU projekte.

Prihodi na poziciji pomoći od međunarodnih organizacija te institucija i tijela EU u iznosu 211.585,19 eur (šifra 632), ostvareni su za projekte:

- Erasmus+ AISE – An artificial intelligent platform to support students by assessing their performance skills through predictive models created from their writing skills (projekt br. 2023-1-EL01-KA220-SCH-000157157); Glavni partner Diefthinsi Defterovathmias Ekpedefsis Nomou Prevezas, Grčka; Trajanje: 16.12.2023.-15.12.2026.

- Erasmus+ NEST4WB – New energy competence system and technology for WB energy stability system curriculum reform (projekt br. 101129321); Glavni partner Akademija Strukovnih Studija Kosovsko Metohijska Leposavić, Kosovo; Trajanje: 01.11.2023.-31.10.2026.

 - Erasmus+ + SUSTRAINABLE - Promoting Sustainability as a Fundamental Driver in Software Development Training and Education (projekt br. 2020-1-PT01-KA203-078646). Glavni partner: Universidade de Coimbra, Coimbra, Portugal; Trajanje: 01.09.2020.-31.08.2023.

- Erasmus+ TSAAI - Transversal Skills in Applied Artificial Intelligence, projekt br. 2021-1-ES01-KA220-HED-000030125. Glavni partner: Universidad de Malaga, Spain (uplaćuje sredstva Sveučilištu u Rijeci). Trajanje: 28.02.2022.-27.02.2025

- Horizon INNO2MARE – Strengthening the capacity for excellence of Slovenian and Croatian innovation ecosystems to support the digital and green transitions of maritime regions. Glavni partner: Fakulteta za strojništvo Ljubljana, Slovenija; Trajanje projekta: 01.01.2023.-31.12.2026.

- Nova generacija višejezgrenih digitalnih sustava upravljanja za nisko i srednjenaponske elektroničke energetske pretvarače - Kod projekta: NPOO.C3.2.R3-I1.02.0032; Glavni partner: Tehnički fakultet u Rijeci; Trajanje projekta: 27.08.2024.-27.02.2026.

Prijenosi između proračunskih korisnika istog proračuna (šifra 639) u iznosu 1.218.276,65 eur, uvećani su 26% u odnosu na prethodnu godinu zbog ostvarenih prihoda UniRi (potpore znanstvenim istraživanjima, stimulativne potpore, UniRi Class potpore, UniRi INOVA projekti, sufinanciranje studentskog zbora, refundacije dolaznih mobilnosti, sufinanciranje istraživačke opreme i sl.), zatim prihoda ostvarenih iz Ministarstva znanosti i obrazovanja (za sufinanciranje bilateralnog Hrvatsko-kineskog projekta, sufinanciranje znanstvenog časopisa Engineering Review, sufinanciranje znanstvenog skupa, sufinaciranja programa popularizacije znanosti), ostvarenih prihoda Hrvatske zaklade za znanost (projektno financiranje znanstvene djelatnosti, plaće za program doktoranada i poslijedoktoranada, program razvoja karijera mladih istraživača-NPOO, stipendije za program mobilnosti), te prihoda za EU projekte na kojima Fakultet sudjeluje kao partner ili kao prijavitelj projekta:

* DATACROSS – napredne metode i tehnologije u znanosti o podatcima i kooperativnim

sustavima (KK.01.1.1.01.0009), program Konkurentnost i kohezija 2014.-2020. Glavni partner: Sveučilište u Zagrebu, Fakultet elektrotehnike i računarstva, Zagreb;

- EuroCC2 - National Competence Centres for High performance Computing Phase 2, operativni program Digital Europe Programme. Glavni partner: University of Stuttgart, Njemačka, uplatitelj sredstava i koordinator hrvatskog konzorcija: SRCE - Sveučilišni računski centar Sveučilišta u Zagrebu;

- KLIMOD – Računalni model strujanja, poplavljivanja i širenja onečišćenja u rijekama i obalnim morskim područjima (KK.05.1.1.02.0017), operativni program Konkurentnost i kohezija 2014.-2020.; Fakultet ostvaruje prijenose sredstava od Ministarstva gospodarstva i održivog razvoja te pomoći od izvanproračunskih korisnika od Fonda za zaštitu okoliša i energetsku učinkovitost. Projektni partneri: Prirodoslovno-matematički fakultet Zagreb–Geološki odsjek, Institut Ruđer Bošković Zagreb, Medicinski fakultet Rijeka, Građevinski fakultet Rijeka;

- CRECI - Cost effective Renewable Energy harvesting in Croatian Islands (Učinkovito korištenje obnovljive energije na hrvatskim otocima). Razdoblje provedbe projekta: 01.05.2023.-30.04.2024. Uplatitelj sredstava: Ministarstvo regionalnog razvoja i fondova EU, Zagreb;

- YUFERING – YUFE Transforming Research and Innovation through Europe-wide Knowledge Transfer. Razdoblje provedbe projekta: 01.03.2021.-29.02.2024. Uplatitelj sredstava: Sveučilište u Rijeci.

Prihodi od financijske imovine u iznosu 58.988,78 eur odnose se na pripis a vista kamate i kamate na oročena sredstva koje su u 2024. godini bile povoljnije u odnosu na ranija razdoblja (šifra 64).

Prihodi od upravnih i administrativnih pristojbi, pristojbi po posebnim propisima i naknada (šifra 65) obuhvaćaju prihode od sufinanciranja cijene usluge, participacije školarine i dr. u iznosu 559.705,77 eur. Isti prihodi smanjeni su za 6,2% u odnosu na isto razdoblje prethodne godine.

Prihodi od pruženih usluga i prihodi od donacija (šifra 66) smanjeni su za 18% u odnosu na prethodno razdoblje. Povećanje prihoda od pruženih usluga 196.419,03 eur, za 5,3% u odnosu na isto razdoblje lani (šifra 661) pripisujemo intenzivnoj suradnji s gospodarskim subjektima. Smanjenje donacija od pravnih i fizičkih osoba izvan općeg proračuna u iznosu 38.348,12 eur (šifra 663) za 61,6% u odnosu na isto razdoblje lani odnosi se na završene ugovorene istraživačko-razvojne EU projekte s trgovačkim društvima ili udrugama, koja sredstva je Fakultet ostvarivao prijenosom od subjekata izvan općeg proračuna, kao partner na projektima:

* IRI-2 ABsistemDCiCloud; KK.01.2.1.02.0179; operativni program

Konkurentnost i kohezija 2014.-2020. Glavni partner: Alarm Automatika d.o.o. Rijeka;

* IRI-2 Adria Smart Room; KK.01.2.1.02.0303; operativni program

Konkurentnost i kohezija 2014.-2020. (KK.01.2.1.02.0303); glavni partner: Adria Electronic d.o.o. Rijeka.

Prihodi iz nadležnog proračuna (šifra 67) u iznosu 7.413.299,91 eur, veći su za 18,7% u odnosu na prethodno razdoblje. Isti prihodi obuhvaćaju prihode za plaće zaposlenika i prijevoz na posao i s posla, materijalna prava zaposlenika (jubilarne nagrade, prigodne nagrade, otpremnine i pomoći), sistematske preglede zaposlenika, naknade zbog nezapošljavanja osoba s invaliditetom, financiranje nastavne i znanstvene djelatnosti. Prihodi su uvećani zbog povećanja broja zaposlenih, kao i zbog primjene nove Uredbe o nazivima radnih mjesta, uvjetima za raspored i koeficijentima za obračun plaće u javnim službama NN 22/24 i Uredbe o načinu primjene standardnih mjerila u postupku vrednovanja i klasifikacije radnih mjesta u državnoj službi i javnim službama NN 22/24, od 26.02.2024., koje su stupile na snagu 01.03.2024. godine. Istim uredbama trebalo je ostvariti temeljni cilj: jednaka plaća za jednak rad, odnosno rad jednake vrijednosti, što u potpunosti nije uspjelo.

Uzevši u obzir relativno niski stupanj vlastitog financiranja, Fakultet ovisi o financiranju iz Državnog proračuna Republike Hrvatske, posebice u dijelu financiranja redovne djelatnosti i programskog financiranja javnih visokih učilišta. Prema dobivenim limitima za izvor 11 od Sveučilišta u Rijeci napravljen je i usvojen 19.12.2024. rebalans financijskog plana Fakulteta za 2024. godinu. Financiranje redovne djelatnosti iz Državnog proračuna RH nije odstupalo od postojećih financijskih planova, dok je kod programskog financiranja javnih visokih učilišta došlo do znatno manje uplate za temeljno financiranje materijalnih troškova nastavne djelatnosti, nego što je usvojeno rebalansom financijskog plana za 2024. godinu.

Rashodi poslovanja (šifra 3) iznosili su 9.571.837,89 eur, što je 17,6% više u odnosu na prethodnu godinu i 2% više u odnosu na financijski plan. U ukupnim rashodima poslovanja najveći udio od 80% imaju rashodi za zaposlene 7.642.942,95 eur (šifra 31), zatim 19% materijalni rashodi 1.790.003,59 eur (šifra 32) te 1% pomoći dane u inozemstvo i unutar općeg proračuna 79.926,72 eur (šifra 36), dok udio manji od 1% imaju financijski rashodi 3.534,63 eur (šifra 34), naknade građanima i kućanstvima 55.130,00 eur (šifra 37) i ostali rashodi 300,00 eur (šifra 38).

U strukturi rashoda odstupanja bilježimo kod rashoda za plaće, uvećanje za 22,9% (šifra 311) zbog povećanja broja zaposlenih, kao i zbog primjene nove Uredbe o nazivima radnih mjesta, uvjetima za raspored i koeficijentima za obračun plaće u javnim službama.

Smanjenje rashoda za materijal i energiju od 9% u odnosu na prethodno izvještajno razdoblje (šifra 322) u najvećem dijelu se odnosi na smanjenje troškova energije od 14,9% u odnosu na lani (šifra 3223).

U tekućem izvještajnom razdoblju ostvareni su manji rashodi za usluge tekućeg i investicijskog održavanja zgrade i opreme Fakulteta za 15,6% (šifra 3232), (u prethodnoj godini ulaganje u elektroinstalacijske radove u marendariju i održavanje laboratorija, dok je u tekućoj godini održavanje pojedinih učionica i kabineta).

Rashodi za zakupnine i najamnine (šifra 3235) uvećani su za 68,9% zbog troškova najma zakupa znanstvene opreme potrebne za provođenje EU projekta (najam superračunala), godišnjih održavanja licenci programa potrebnih za održavanje nastave i projekata, zakupa dijela poslovnog prostora na lokaciji Torpedo koji ima edukativnu namjenu (prema ugovoru o podzakupu poslovnog prostora između Pomorskog fakulteta u Rijeci i Tehničkog fakulteta u Rijeci), najma kombi vozila za potrebe natjecanja studentskih timova, najma sportske dvorane, kao i najma konferencijske dvorane za održavanje znanstvenog skupa.

Računalne usluge (šifra 3238) uvećane su za 31,5% zbog poskupljenja održavanja softvera i programske podrške te za izvršenje dijela projektnog zadatka ISVU RI (razredbeni postupak u sklopu digitalnih upisa za UniRi). Naknade troškova osobama izvan radnog odnosa 31.092,52 eur (šifra 324) povećane su 46% u odnosu na isto izvještajno razdoblje prošle godine zbog plaćanja putnih troškova za vanjske suradnike koji pri Fakultetu ne primaju naknadu za svoj rad, a upućeni su na službeni put. Primjerice studenti koji sudjeluju na natjecanjima u ime Fakulteta (STEM Games, formula i sl.), kao i profesori – vanjski suradnici koji sudjeluju u održavanju nastave i na projektima Tehničkog fakulteta. Premije osiguranja (šifra 3292) uvećane su za 82%, a odnose se na poskupljenje osiguranja imovine Fakulteta, fotonaponskog sustava i dronova. Rashodi za reprezentaciju u iznosu 53.815,06 eur (šifra 3293) uvećani su 28% u odnosu na prethodnu godinu, zbog većeg broja održanih poslovnih sastanaka.

Pomoći dane u inozemstvo i unutar općeg proračuna 79.926,72 eur (šifra 36), sadrže prijenose sredstava tekućih pomoći inozemnim vladama u iznosu 42.691,91 eur (šifra 3611) za projektne partnere Erasmus+ HiPowerEd i Erasmus+ Everyone; tekuće prijenose između proračunskih korisnika istog proračuna (šifra 3691) u iznosu 20.575,42 eur Sveučilištu u Rijeci za obračun izdvajanja 3% prihoda od školarina i vlastitih prihoda ostvarenih na tržištu temeljem čl. 95. st. 1. Statuta Sveučilišta i obračun izdvajanja 1% prihoda od školarina i vlastitih prihoda ostvarenih na tržištu prema Odluci Senata sa 74. sjednice održane 25.10.2022. god. u iznosu 6.858,45 eur; te tekuće prijenose između proračunskih korisnika istog proračuna temeljem prijenosa EU sredstava 9.800,94 eur (šifra 3693) partneru na projektu KLIMOD – Računalni model strujanja, poplavljivanja i širenja onečišćenja u rijekama i obalnim morskim područjima (Medicinski fakultet u Rijeci).

Naknade građanima i kućanstvima na temelju osiguranja i druge naknade (šifra 37) odnose se na stipendije Hrvatske zaklade za znanost, odnosno program mobilnosti - NPOO za odlazne studente, u ukupnom isplaćenom iznosu 55.130,00 eur.

Prihodi od prodaje nefinancijske imovine (šifra 7) iznosili su 90.000,00 eur, a odnose se na prodani stan koji je bio u vlasništvu Tehničkog fakulteta.

Rashodi za nabavu nefinancijske imovine (šifra 4) iznosili su 470.788,69 eur, što je 21% više u odnosu na prethodno razdoblje, a rezultat je većih ulaganja u laboratorijsku opremu, nabavu uredskog namještaja za opremu prodekanske sobe, sobe za emerituse, učionica i ulaganja u računalne programe.

Tijekom 2024. godine izvršena je korekcija rezultata za 2023. god. za 24.540,50 eur te se saldo viška prihoda poslovanja – preneseni iskazan u bilanci na dan 31.12.2023. na računu 92211 Višak prihoda poslovanja umanjio za isti iznos. Pojedinačni iznosi korekcije odnose se kako slijedi:

- višak prihoda poslovanja umanjuje se za iznos povrata neutrošenih sredstava za projekt „National Competence Centres in the framework of EuroHPC (EuroCC)“, čiji je voditelj prof. dr. sc. Lado Kranjčević, ukupno 6.725,25 eur, na račun Sveučilišnog računskog centra Sveučilišta u Zagrebu;

- višak prihoda poslovanja umanjuje se za iznos povrata neutrošenih sredstava HRZZ projekta IP-2019-04-4703 „Nelokalni mehanički modeli nanogreda“, čiji je voditelj prof. dr. sc. Marko Čanađija, financiranog u okviru programa „Istraživački projekti“, rok 2019-04, ukupno 11.322,45 eur, na račun Državnog proračuna R Hrvatske;

- višak prihoda poslovanja umanjuje se za iznos povrata neutrošenih sredstava po Natječaju „UniRi projekti mladih znanstvenika 2022“ Sveučilišta u Rijeci (voditelji projekata: Nikola Anđelić, Ivan Lorencin, Andrej Borić), ukupno 5.806,96 eur, na račun Sveučilišta u Rijeci;

- višak prihoda poslovanja umanjuje se za iznos povrata neutrošenih sredstava potpore PROMETEJ za prvi ciklus dodjele sredstava u 2022. godini, br. N-PROM 10/2022 Jelena Musulin (sada Štifanić) financirane u okviru natječaja za sufinanciranje znanstveno – istraživačkih djelatnosti studenata doktorskih studija Sveučilišta u Rijeci, ukupno 751,93 eur, na račun Zaklade Sveučilišta u Rijeci;

- višak prihoda poslovanja uvećava se za ukupni povrat sredstava po ispravljenom obračunu putnih naloga na teret projekta KLIMOD - Računalni model strujanja, poplavljivanja i širenja onečišćenja u rijekama i obalnim morskim područjima (KK.05.1.1.02.0017), u iznosu 66,09 eur, na račun Fakulteta.

Saldo viška prihoda poslovanja – preneseni iskazan je u Bilanci na dan 31.12.2023. godine na računu 92211 Višak prihoda poslovanja u iznosu 2.925.997,92 eur. Na računu 92222 Manjak prihoda od nefinancijske imovine iskazan je manjak 346.381,00 eur. Budući da je tijekom 2023. godine prihodima poslovanja financirana nabava dugotrajne nefinancijske imovine, Odlukom o raspodjeli rezultata od 31.03.2024. umanjuje se višak prihoda poslovanja za iznos od 346.381,00 eur, a za isti iznos pokriva se manjak prihoda od nefinancijske imovine.

Smanjenje rezultata poslovanja tekuće 2024. godine iskazano je manjkom prihoda i primitaka u iznosu 213.097,67 eur (Šifra Y005). Isto je nastalo uglavnom zbog većeg financiranja studentskih aktivnosti, uvođenja potpora mentorima uspješno obranjenih doktorskih radova, poticanja znanstvene izvrsnosti u cilju povećanja kvalitete znanstvenih publikacija, većeg angažmana vanjskih suradnika i troškova za intelektualne usluge, ulaganja u investicijsko održavanje za uređenje i opremanje laboratorija i kabineta te ulaganja u uredsku i laboratorijsku opremu.

U ukupnom višku raspoloživom u sljedećem razdoblju je primjerice sadržan višak prihoda za projekte Hrvatske zaklade za znanost, zatim višak prihoda za znanstvene potpore Sveučilišta u Rijeci, višak prihoda ostvaren temeljem prijenosa između proračunskih korisnika istog proračuna za EU projekte, kao i višak za stručne projekte i sl.

Višak prihoda i primitaka raspoloživ u sljedećem razdoblju (šifra X006) manji je za 9% u odnosu na isto razdoblje prethodne godine.

**BILJEŠKE UZ OBRAZAC RAS - funkcijski**

**Bilješka br.3**

Ukupni rashodi Tehničkog fakulteta Rijeka u 2024. god. u iznosu 10.042.626,58 eur prema funkcijskoj klasifikaciji odnose se na Obrazovanje (šifra 09), od čega su rashodi ključne funkcije Fakulteta – Visoke naobrazbe (šifra 094) 8.801.163,10 eur.

Rashodi obrazovanja koje se ne može definirati po stupnju (šifra 095) iznose 19.367,43 eur, a obuhvaćaju obrazovne programe uglavnom za odrasle, za koje nije potrebna prethodna obuka (rashodi cjeloživotnog obrazovanja i tečajeva).

 Rashodi istraživanja i razvoja obrazovanja (šifra 097) u ukupnom iznosu 1.222.096,05 eur obuhvaćaju rashode znanstveno-istraživačkih i stručnih projekata koji su manji u odnosu na prethodnu godinu za 5%.

**BILJEŠKE UZ OBRAZAC P-VRIO**

**Bilješka br.4**

Promjene u vrijednosti imovine u 2024. godini (91511) odnose se na smanjenje proizvedene dugotrajne imovine nastalo zbog rashodovanja neispravne, nekompletne i neupotrebive dugotrajne imovine koja se više ne koristi u iznosu od 1.395,65 eur (šifra P003).

Na smanjenje vrijednosti imovine utjecao je i rashod sitnog inventara u iznosu od 2.809,20 eur (šifra P005).

Promjene u obujmu imovine u 2024. godini (91512) odnose se na povećanje za primljene donacije knjiga u iznosu od 1.514,00 eur (šifra P018).

Na smanjenje obujma imovine utjecao je otpis i isknjiženje potraživanja od Državnog proračuna za neizdane obveznice temeljem uplaćene stare devizne štednje od prodanih stanova u iznosu od 10.394,26 eur kao i isknjiženje vrijednosti potraživanja Uljanik d.d. Pula, koji je brisan iz Sudskog registra RH u iznosu od 1.592,68 eur.

**BILJEŠKE UZ OBRAZAC OBVEZE**

**Bilješka br.5**

Stanje obveza na početku godine, na dan 1.1.2024. iznosilo je 667.298,86 eur (šifra V001).

Stanje nedospjelih obveza na kraju izvještajnog razdoblja, na dan 31.12.2024. iznosi 861.905,12 eur (šifra V006 i V009) i sadrži:

1. Međusobne obveze proračunskih korisnika 56.986,63 eur, od čega:

23953 – obveze za jamčevine u iznosu 5.022,00 eur primljenu od Sveučilišta u Rijeci za uredno ispunjenje ugovora s dospijećem u 2026. godini;

23955 – obveze za naplaćene tuđe prihode u iznosu ukupno 46.265,76 eur, od čega:

 – obveza prema Sveučilištu u Rijeci s dospijećem u 2025. g. u iznosu 41.182,12 eur za obračun od prijediplomskih i diplomskih upisnina za ak. god. 2024./2025.;

– obveza prema Sveučilištu u Rijeci s dospijećem u 2025. g. u iznosu 2.277,24 eur za obračun od poslijediplomskih upisnina za ak. god. 2023./2024.;

– obveza prema Sveučilištu u Rijeci s dospijećem u 2025. g. u iznosu 2.606,40 eur za obračun od poslijediplomskih upisnina za ak. god. 2024./2025.;

– obveza za isplatu stipendija s dospijećem u 2025. g. za stipendiste CEEPUS programa prema odluci Agencije za mobilnosti i programe EU u iznosu 200,00 eur;

23958 – obveza za povrat u Državni proračun (bolovanje na teret HZZO preko 42 dana) u iznosu 5.698,87 eur;

1. Obveze za rashode poslovanja:

231 – obveze za zaposlene u iznosu 672.018,21 eur, odnosno plaću za prosinac 2024. g. koja je isplaćena u siječnju 2025. g.;

232 – obveze za materijalne rashode 109.318,29 eur koji dospijevaju do kraja siječnja 2025.;

234 – obveze za financijske rashode 309,96 eur koji dospijevaju u siječnju 2025. g.;

239 – ostale tekuće obveze ukupno 21.064,01 eur, od čega:

- obveza za PDV s dospijećem do kraja siječnja 2025. g. u iznosu 20.710,34 eur,

- obveza s temelja plaćanja kreditnim karticama s dospijećem u siječnju 2025. g. u iznosu 353,67 eur,

1. Obveze za nabavu nefinancijske imovine:

242 – obveze za nabavu proizvedene dugotrajne imovine u iznosu 2.208,02 eur, koje dospijevaju do kraja siječnja 2025. g.

U Rijeci, 31.01.2025.

Osoba za kontaktiranje: Odgovorna osoba:

Ana Mirković Pavlović

Telefon za kontakt: M.P.

051 651 423 Prof.dr.sc. Lado Kranjčević, dekan

|  |  |  |
| --- | --- | --- |
| Naziv obveznika: | SVEUČILIŠTE U RIJECI - TEHNIČKI FAKULTET | Privitak br.1 |
| Broj RKP-a: | 2151 |  |  |  |  |
| Matični broj:  | 3334317 |  |  |  |  |
| OIB:  | 46319717480 |  |  |  |  |
| Pošta i mjesto: | 51000 RIJEKA |  |  |  |  |
| Ulica i kućni broj: | Vukovarska 58 |  |  |  |  |
| Razina:  | 11 |  |  |  |  |
| Šifra djelatnosti:  | 8542 |  |  |  |  |
| Razdjel:  | 80 |  |  |  |  |
| Šifra grada/opć.: | 373 |  |  |  |  |
|  |  |  |  |  |  |  |
| **EVIDENCIJA PRIMLJENIH INSTRUMENATA OSIGURANJA PLAĆANJA**  |
| **na dan 31.12.2024.** |  |  |  |  |  |
| Red. br. | Vrsta i oznaka dokumenta | Ugovaratelj / Dužnik | Iznos u HRK | Iznos u EUR | Mjesto i datum izdavanja |
| 1. | Bjanko zadužnicaOV-7800/2017 | TEHNIČAR-COPYSERVIS d.o.o. Zagreb | Ugovor o zakupu posl. prostora skriptarnice od 14.07.2017. | 100.000,00 kn | 13.272,28 € | Zagreb,17.07.2017. |
| 2. | ZadužnicaOV-11594/2018 | METALBENETON d.o.o. Sv. Križ Začretje | Jamstvo za otkl. nedostataka u garant. roku, za izved. radove zamjene vanjske stolarije | 75.558,60 kn | 10.028,35 € | Zabok,30.10.2018. |
| 3. | Bjanko zadužnicaOV-404/2022 | TEHNIČAR-COPYSERVIS d.o.o. Zagreb | Jamstvo za otklanjanje nedostataka u jamstv. roku s rokom važenja 5 god. prema Ug. o nabavi robe od 08.11.2021. (MV3-21) | 50.000,00 kn | 6.636,14 € | Zagreb,28.01.2022. |
| 4. | Bjanko zadužnicaOV-2873/2022 | TEHNIČAR-COPYSERVIS d.o.o. Zagreb | Jamstvo za otklanjanje nedostataka u jamstv. roku s rokom važenja 4 god. prema Ug. o nabavi robe od 31.05.2022. (MV1-22) | 10.000,00 kn | 1.327,23 € | Zagreb,03.06.2022. |
| 5. | Bjanko zadužnicaOV-307/2023 | Franck Snogoo d.o.o. Zagreb | Ugovor o zakupu posl. prostora za samousl. aparate za top. i hlad. napitke od 23.12.2022. do 23.12.2025. | 150.690,00 kn | 20.000,00 € | Zagreb,13.01.2023 |
| 6. | Bjanko zadužnicaOV-1318/2020 | TEHNIČAR-COPYSERVIS d.o.o. Zagreb | Jamstvo za otkl. nedostataka u jamstv. roku s rokom važ. 5 g. prema ug. o nab. robe od 17.07.2020.(MV2-20) | 10.000,00 kn | 1.327,23 € | Zagreb,18.02.2020. |
| 7. | ZadužnicaOV-13583/2022 | ACQUISITUM MAGNUM d.o.o. Zagreb | Jamstvo za otklanjanje nedostataka u jamstv. roku s rokom važenja 3 god. prema Ug. o nabavi robe od 13.06.2022. (MV1-22) | 11.329,00 kn | 1.503,62 € | Zagreb,07.06.2022. |
| 8. | Bjanko zadužnicaOV-2201/2020 | TEHNIČAR-COPYSERVIS d.o.o. Zagreb | Jamstvo za otkl. nedostataka u jamstv. roku s rokom važ. 5 g. prema ug. o nab. robe od 16.03.2020.(MV1-20) | 50.000,00 kn | 6.636,14 € | Zagreb,16.03.2020. |
| 9. | Bjanko zadužnicaOV-2202/2020 | TEHNIČAR-COPYSERVIS d.o.o. Zagreb | Jamstvo za otkl. nedostataka u jamstv. roku s rokom važ. 5 g. prema ug. o nab. robe od 16.03.2020.(MV1-20) | 50.000,00 kn | 6.636,14 € | Zagreb,16.03.2020. |
| 10. | Bjanko zadužnicaOV-6713/2024 | GDPR | Jamstvo za plaćanje participacije školarine na rate, prema Odluci dekana od 12.09.2024. | 1.000,00 € | Čavle,27.09.2024. |
|  |  | **Ukupno** |  |  | **68.367,13 €** |  |
|  |  |  |  |  |  |  |
|  |  |  |  | Odgovorna osoba: |  |
|  | U Rijeci, 31.01.2025. | M.P. |  |  |  |
|  |  |  |  |  |  |  |
|  |  |  |  | Prof. dr. sc. Lado Kranjčević, dekan |